medieval-data/medieval-latin-ner-HOME-Alcar huggingface dataset:
| DE DOMO RADULPHI DE RUOLIO SITA IN VICO SANCTI MARTINI . | R . , decanus Belvacensis , omnibus presentes litteras inspacturis in Domino salutem . Noverint universi quod cum fratres militie Templi de Belvaco traxissent in causam coram nobis Balduinum de Ruolio , civem Belvacensem , proposuerunt contra ipsum quod Radulphus , quondam pater ipsius Balduini , consuete reddiderat eisdem fratribus quatuor solidos et quatuor denarios censuales , pro quadam domo sita in vico Sancti Martini , quam de ipsis tenebat . Unde petebant dictum Balduinum , tanquam heredem ipsius Radulphi , compelli ad censum predictum , singulis annis reddendum , cum viginti tribus solidis et quatuor denariis de arreragiis dicti census non soluti . Tamdem , mediantibus bonis viris , ita compositum est inter ipsos : quod dicti fratres prefato Balduino remiserunt sex solidos et quatuor denarios de censu supradicto , cum arreragiis predictis , concedentes eidem Balduino domum illam tenendam de ipsis et possidendam ad octo solidos annui census eisdem fratribus de cetero reddendos . Et ipse Balduinus , per compositionem predictam promisit , fide data coram nobis , se positurum in meliorationem dicte domus , decem libras turonensium , ab instanti festo sancti Remigii in annum , et se redditurum de cetero dictis fratribus , singulis annis , dictos octo solidos censuales . In cujus rei testimonium presentes litteras sigillo nostro fecimus roborari . Actum anno Domini Mº CCº XXXº sexto , mense julio .
| DE DOMO LAURENTII CAILLEU , IN VICO SANCTI JOHANNIS . | Omnibus présentes litteras inspecturis , officialis Belvacensis , in Domino salutem . Notum vobis facimus quod , cum fratres militie Templi coram nobis traxissent in causam Laurentium Cailleux , proposuerunt contra ipsum quod ipse detinebat et possidebat quamdam domum , que fuit quondam Richardi dicti Asini , sitam in parrochia Sancti Johannis Belvacensis , de qua domo fondus terre pertinebat ad dictos fratres , ut dicebant . Unde , cum idem Laurentius clauserit hostium dicte domus , ita quod per fondum terre dictorum fratrum non posset aliquis intrare vel exire , in prejudicium ipsorum et gravamen , petebant ut ipse faceret tale hostium super fundum suum quod posset claudi et aperiri , secundum consuetudinem Belvaci et sicuti hostium in dicta domo fuerat antea , claudens et aperiens . Dictus vero Laurentius se possidere dictam domum et fundum terre illius domus pertinere ad fratres militie Templi coram nobis in jure recognovit , promittens pro bono pacis , fide sua interposita , quod ipse infra Ascencionem Domini proximo venturam , faciet in dicta domo super fundum terre dictorum fratrum hostium claudens et aperiens , siciiti antea fuerat . Datum die jovis post Jubilate , anno Domini Mº CCº XXXº septimo .
| DE DOMO SUBTUS MOLENDINUM SANCTI LAURENTII SUPER AQUAM . | Officialis Belvacensis , omnibus présentes litteras inspecturis in Domino salutem . Noverint universi quod cum inter fratres militie Templi Iherosolimitani , ex una parte , et ecclesia Sancti Symphoriani Belvacensis , ex altera , coram priore Sancti Quintini in Insula , unico judice a domino papa delegato , questio verteretur , super eo quod dicti fratres dicebant quod fundus domus que fuit quondam Philippi de Bello Leporario , site in Belvaco , subtus molendinum Sancti Laurentii Belvacensis , super aquam , versus domum Petri de Bello Leporario , ad dictos fratres pertinebat et quod fuerunt in possessione percipiendi quadraginta solidos censuales super domum illam annuatim et eos percipere consueverunt , et cum dicta ecclesia Sancti Symphoriani diceret se habere quadraginta solidos de supercensu super domum illam , petebant dicti fratres , cum essent priores in percipiendo censu , secundum usus et consuetudines Belvacensis civitatis , quod ipsa ecclesia teneret domum illam in manu sua et redderet dictis fratribus quadraginta solidos censuales annuatim , vel permitteret dictos fratres de domo illa suam facere voluntatem , cum derelicta a possessione fuisset , quia nimio censu erat onerata et quittaret dictis fratribus quadraginta solidos supradictos . Tandem super dicta controversia compositum fuit inter partes , pro bono pacis , coram nobis , tali forma quod dicta ecclesia Sancti Symphoriani recognoscens dictos fratres priores esse in percipiendo censu predicto , quittavit coram nobis dictos quadraginta solidos censuales dictis fratribus in perpetuum , quos dicebat se habere super dictam domum de supercensu et dicti fratres , pro dicta quitatione dederunt dicte ecclesie Sancti Symphoriani decem solidos censuales quos habebant dicti fratres super domum Thome de Lihus , sitam in vico Sancti Symphoriani Belvacensis , inter domum Petri Thome , ex una parte , et cellarium de Fossa , ex alia , quatuor solidos , et super domum Radulfi Juyse , sitam in vico qui vocatur Beldeduit , inter domum Rogeri Vetule , ex una parte , et domum Rose Quadrigarie , ex altera , sex solidos . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº XXX º sexto , mense februario .
| DE UNA CONSUETUDINE ET XII DENARIIS SITIS IN PARROCHIA SANCTI SALVATORIS ANTE DOMUM NOEL DE BAILES . | Officialis curie Belvacensis omnibus presentes litteras inspecturis in Domino salutem . Noverint universi quod , constituti in presentia nostra , Emelina de Ruella , relicta Ivonis de Calvomonte , quondam civis Belvacensis et Johannes , filius suus , recognoverunt et concesserunt se vendidisse in perpetuum , pari assensu et pro communi necessitate et utilitate sua , fratribus militie Templi Iherosolimitani , unam consuetudinem et duodecim denarios annui et perpetui census , quos habebant de fondo terre super domum et totum tenamentum auod fuit anendam Philippi de Beaulevrier , civis Belvacensis , situm super aquam , in parrochia Sancti Salvatoris Belvacensis , ante domum quondam Noeli de Baailles , sicuti se habet illud tenamentum , vacuum et edificatum ante et retro ab una aqua usque ad aliam , ut dicitur , pro quatuor libris parisis , de quibus , ut dicebant , eis satisfactum est . Et dictum censum venditum cum omni jure et dominio quod in illo et in prodicto tenamento habebant , vel quoquo niodo habere possent , dicti Emelina et Johannes , filius suus , in manu nostra resignarunt et , sub fide inter , posita de non reclamando aliquo tempore per se vel per alium , ralione alicujus juris , dictis fratribus militie Templi , coram nobis in perpetuum quittaverunt , promittentes , sub fide sua , dictum censum venditum de fondo terre dicti tenamenti , predictis fratribus militie Templi ad usus et consuetudines Belvaci legitime garantizaturos . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº XXXº quinto , mense decembri .
| DE EODEM . | Omnibus présentes litteras inspecturis , B . , decanus Belvacensis , salutem in Domino . Notum vobis facimus quod , constitutus coram nobis , Symon Bardoul recognovit se non habere censum aliquem fundi terre in domo et tenamento quod fuit Philippi de Bello Leporario , sito super aquam , ante domum que fuit Noëli de Baaylles , et , si quem fundum vel censum fundi in dictis domo et tenamento haberet , ipse Symeon fratribus militie Templi eumdem in perpetuum quitavit et dicti fratres eidem Symeoni , pro quitatione illa facta , questionem quam contra ipsum Symeonem movebant , occasione dicti tenamenti et aliorum , coram judicibus delegatis benigniter remiserunt . Datum in octabis Sancti Martini hyemalis , anno Domini Mº CCº XXXº septimo .
| DE FEODO , TERRIS , VINEIS ET REDDITIBUS TEMPLO COLLATIS . | Ego Katherina , Blesensis et Claromontensis comitissa , omnibus notum facio quod Odo de Angeviler se ipsum Deo et domui Templi obtulit et universa que possidebat in villa que Nuilli nuncupatur , videlicet in terris , in vineis , in pratis et in hominibus et unum feodum militis ligium , quem ab eo possidet Florentinus de Nova villa , libere et sine reclamatione alicujus , in perpetuam elemosinam eidem domui contulit , assensu et voluntate Rogonis et Florencii de Angeviller et Symonis de Noeroi , militum , jam dicti Odonis nepotum . Ego autem , pro comite , domino meo Iherosolimam profecto , de cujus feodo hoc procedit , sine cujus assensu hoc esse non poterat , hoc volui et concessi et garantizandum et tenendum firmiter manu cepi . Quod ut ratum sit et firmum , litteris commendo et sigillo meo confirmo . Actum Parisius . anno gratie Mº CCº tercio , mense junii die quarta .
| DE DOMO QUE FUIT RADULPHI FOURMAGE , IN VICO SANCTI ANDREE . | Omnibus presentes litteras inspecturis officialis Belvacensis , salutem in Domino . Noverint universi quod in nostra constituti presentia Johannes de Senonis , clericus , et Euphemia , ejus uxor , pro se et liberis ipsius E . recognoverunt se reddidisse fratribus militie Templi quandam domum sitam in vico Sancti Andree , que fuit Radulfi Formache , quam domum ipsa Eufemia et ejus liberi tenebant a dictis fratribus , sub annuo censu , ut ipsa et ejus liberi coram nobis recognoverunt , quittantes dictis fratribus dictam domum in perpetuum , tam dictus J . quam dicta Eufemia , ejus uxor , pro se et liberis suis . Datum die mercurii post festum sancti Martini hyemalis , anno Domini M° CC° XXX° nono .
| DE DOMO QUE FUIT FRATRIS RADULPHI FORMAGE . | Officialis Belvacensis omnibus présentes litteras inspecturis , in Domino salutem . Noverint universi quod , constitutus coram nobis , frater Ricardus , provisor domus militie Templi Iherosolimitani de Belvaco , recognovit coram nobis pro se et confratribus suis se tradidisse Odoni dicto de Soyssons , laniario , civi Belvacensi , domum quandam quam idem frater Ricardus et contrat Ces sui memorati habebant in parrochia Sancti Andree Belvacensis sitam , que fuit quondam fratris Radulphi Pormache , dicte militie Templi conversi , ad annuum censum decem et septem solidos et duorum denarios , ad festum sancti Remigii solvendorum hereditarie , in perpetuum possidendam , promittens idem frater R . , pro se et confratribus suis dicto Odoni et ejus heredibus contra omnes per predictum annuum censum legitimam se portare garandiam ; ita tamen quod dictus Odo sub fide sua interposita infra biennium in meliorationem ejusdem domus usque ad centum solidos parisis apponere tenetur . In cujus rei testimonium litteras istas sigillo curie Belvacensis fecimus roborari . Actum anno Domini M° CC° XXX° nono , mense novembri .
| DE QUITATIONE DOMUS JOHANNIS DICTI THOME ET AELIDIS , EJUS UXORIS . | Omnibus presentes litteras . . . officialis Belvacensis . . . Notum vobis facimus quod Johannes Cincerius dictus Thome et Aelidis , ejus uxor , quitaverunt spontanei coram nobis fratribus militie Templi quicquid ipsi habebant vel habere poterant aliqua ratione ex parte dicte Aelidis , in quadam domo sita apud Sanctum Andream in vico Sancti Andree , inter domum Balduini Capet et domum que fuit Yvonis de Meso , cum omnibus appenditiis dicte domus ante et retro vacuis et edificatis , fidem prestantes corporalem coram nobis quod contra dictam quitationem non venient in futurum et quod in dicta domo sive appendiciis , contra dictos fratres nichil de cetero reclamabunt , vel per alium facient reclamari . Actum anno Domini Mº CCº XLº quinto , die veneris post Misericordia Domini .
| DE DOMO QUE FUIT RADULPHI FORMAGE , IN VICO SANCTI ANDREE . | Recognovit coram nobis Philippus , filius Arnulfi Sutoris , de Abbecourt , se debere fratribus militie Templi decem et septem solidos et duos denario censuales , solvendos singulis annis in festo sancti Remigii , super domum que fuit Radulfi Formache , sitam in vico Sancti Andree Belvacensis , quos promisit coram nobis se redditurum , fide data , dictis fratribus , infra quindenam beati Andree apostoli de apostoli de termino sancti Remigii , de arreragiis dicti census , cum duobus denariis , pro expensis fratrum dictorum . Actum anno Domini Mº CCº XLº sexto , die martis post festum Omnium Sanctorum .
| DE XL SOLIDIS REDDITUS TERRE . | Notum sit omnibus tam presentibus quam futuris quod ego , Bartholomeus Aignels , dono Deo et Beate Marie et fratribus milicie Templi , pro animabus patris et matris mee et parentum meorum , in puram et perpetuam elemosinam , quadraginta solidatos redditus terre , duobus locis terre mee percipiendos , scilicet infra festum Omnium Sanctorum solvendos singulis annis . Et ut hec donatio in perpetuum firma et stabilis et inconcussa permaneat , presentem paginam sigilli mei impressione signavi . Actum anno gratie Mº ducentesimo septimo decimo , mense junii .
| DE II SOLIDIS ANNUI CENSUS SITIS IN PARROCHIA SANCTI LAURENTII SUPER DOMUM QUE FUIT JOHANNIS FALINE . | Officialis Belvacensis omnibus presentes litteras inspecturis , in Domino salutem . Noverint universi quod , constituti coram nobis Galterus Faber , de porta Santi Johannis Belvacensis et Basilia , ejus uxor , recognoverunt et concesserunt se vendidisse in perpetuum , pari assensu et pro communi necessitate atque utilitate sua , fratribus militie Templi , duos solidos annui et perpetui census quos habebant ex elemosina , ut dicitur , domini Arnulfi dicti Talevaz quondam presbiteri de Tilleel , facta prefate Basilie super domum que fuit quondam Johannis Sabine , filii quondam Hugonis Eberti , sitam in parrochia Sancti Laurentii Belvacensis , versus portam Bragelle , in fondo , ut dicitur , dictorum fratrum militie Templi , pro duodecim solidis par . de quibus , ut dicebant dicti Galterus et Basilia , ejus uxor jam eis integre satisfactum est et tam ipse Galterus Faber , quam prenominata Basilia , ejus uxor , in nullo coacta , ut dicebat , sed mera et spontanea voluntate sua , dictos duos solidos annui census venditos cum omni jure quod in illis ipsos quoquo modo contingebat , in manu nostra resignaverunt et sub fide sua interposita de non reclamando aliquo tempore per se vel per alium , ratione alicujus juris , dictis fratribus militie Templi coram nobis in perpetuum quitaverunt , promittentes sub fide sua se dictis fratribus militie Templi super illis duobus solidis censualibus venditis ad usus et consuetudines Belvaci legitimam portare garandiam . In cujus rei testimonium presentes litteras sigillo curie Belvacensis fecimus roborari . Actum anno Domini Mº CCº XXXº octavo , in die festi sancti Remigii , in capite octobris .
| DE II SOLIDIS ANNUI CENSUS SUPER DOMUM QUE FUIT BALDUINI ODONIS . | Quum generatio prétérit et generatio advenit , in communem tam successorum quam presentium veritatis notitiam sit quod ego Galterus Tirellus , ad eternam cupiens pervenire felicitatem , necnon et pro animabus ancessorum meorum , dedi et concessi in perpetuam elemosinam fratribus militie Templi duos solidos de censu supra domum lapideam Balduini Odonis , quam de me obtinebat , cum integro tenemento ejusdem domus , usque ad aquam ; ita quod Balduinus vel ejus heres successive prefatam domum cum integro tenemento obtinebit a prememoratis fratribus quiete et absolute , tali siquidem conditione quod sepedictus Balduinus hereditarie duos solidos prefatos de censu , per singulos annos , in festo beati Remigii , prefatis teneatur persolvere . Actum anno gratie Mº CCº octavo .
| DE QUINQUAGINTA LIBRIS FRATRIS GARINI . | Nos , Petrus Bequet et Guido Ruffus , majores communie Belvaci ; nos quoque , pares ejusdem communie , scilicet Theobaldus Strabo , Petrus Balduini , Johannes de Ruella , Petrus Brunus , Johannes Viarius , Bernerus Caillou , Henricus de Ponte , Gregorius Molendinarius , Philippus Milonis , Balduinus Capet et Laurentius de Bonlers , totum etiam consilium ac universa totius dicte communie communitas , notum facimus omnibus presentes litteras inspecturis quod nos , de communi consilio et voluntate , pro negocio et utilitate totius communie nostre Belvaci , vendidimus et concessimus dilectis concivibus nostris Warino de Vergelai et Ifemie , uxori sue , pro trecentis et quadraginta libris parisis quas ab ipsis integre recepimus et in utilitatem et usum totius communie nostre convertimus , quinquaginta libras parisis de redditu , quamdium ipsi vixerint , sive in hoc seculo , sive in religione , eisdem vel eorum certo mandato in civitate Belvaci , singulis annis in die beate Marie Magdalene integre persolvendas , ita quod , defuncto altero , eorum reliqus qui supervixerit , quicumque eorum fuerit , sive Warinus , sive Ifemia , quamdiu vitam in corpore habebit , loco et termino predicto totum redditum predictum quinquaginta librarum , singulis annis , sicut dictum est , percipiet integre et habebit ; ita quod , post obitum utriusque eorumdem Warini et Ifemie , uxoris sue , ipsorum heredes , vel aliquis ex parle eorum in predicto redditu nichil penitus poterunt reclamare . Si vero contingat ipsos habitum religionis suscipere , ipsi facient quod capitulum loci litteras quitationis nobis tradet , quod , post eorum decessum , capitulum illud in predicto redditu , vel occasione v illius redditus , nichil reclamavit . Hic siquidem redditus propter talliam vel propter aliam occasionem que contingere possit non retinebitur , quin predictis Warino et Ifemie , vel alteri eorum qui supervixerit , singulis annis , sicut dictum est , persolvatur , ita quod , post obitum utriusque eorum , nos et tota communia Belvaci a solutione dicti redditus quitti remanebimus in perpetuum et immunes . Et si forte dicti Warinus et Ifemia , uxor sua , aliquo tempore pro defectu dicti redditus solutionis aliquo modo costamenta vel dampna incurrerint , nos omnia costamenta et damna illa eisdem Warino et Ifemie , vel uni eorum , per solum juramentum suum sine alia probatione plenarie restaurabimus . Omnes autem cenventiones predictas , sicut in presenti scripto divise sunt , legitime , firmiter et bona fide nos esse observaturos , juramento prestito , firmavimus . Et sic facient omnes qui post nos in bailliam majoritatis et paritatis succedent et omnes qui consilium juraverint , quamdiu dictus redditus duraverit persolvendus . In cujus rei robur et testimonium presentes litteras sigillo communie Belvacensis fecimus communiri . Actum anno Domini Mº CCº XXXº sexto , mense julio .
| DE OCTO SOLIDIS DE CENSU APUD BONUM GENU . | Capitulum Beati Michaelis Belvacensis , universis ad quos presens pagina pervenerit , salutem in perpetuum . Universitati vestre notificetur quod Benerus monacus , canonicus Beati Michaelis , Theobaldo , fratri suo , cum in domo Templi reciperetur in fratrem , octo solidos de censu apud Bovis Genu , super vineam unam et duo curtaligia sitos , in elemosinam concessit . Qui , per tres terminos reddi debent , videlicet duos sol , ad Assumptionem Beate Marie ; quatuor sol , ad festum Sancti Luciani ; duos sol , ad medium martium . Istos vero octo sol , prefatus Theobaldus domui Templi Belvaci , pro anima sua , in elemosinam perpetuam contulit . Quod ut inviolabile permaneat , presentes litteras sigillo sancti patroni nostri Michaelis munivimus . Actum anno M° CC° IIII° .
| DE TRIBUS SOLIDIS DE CENSU APUD LARDIERES SUPER TOTAM TERRAM DE MERU . | Omnibus presentes litteras inspecturis officialis Belvacensis , in Domino salutem . Universitati vestre notum facimus quod in nostra constituta presentia , domicella Gila , relicta Guillermi de Leurmaisons , de Larderiis , obligavit se , tanquam heres patris sui , quod de cetero imperpetuum , singulis annis ad octabas sancti Remigii , reddet fratribus militie Templi tres solidos censuales , pro dicto patre , super terram suam de Meru . In cujus rei testimonium presentes litteras , ad petitionem dicte domicelle Gile , sigillo curie Belvacensis fecimus communiri . Actum anno Domini Mº CCº XXXº octavo , mense junio .
| DE VINEA APUD CLARUMMONTEM , QUE DICITUR CHANTEPIE . | Ego Philippus , Dei gratia Belvacensis electus , universis fidelibus imperpetuum . Ad noticiam tam futurorum quam presentium volumus pervenire quod veniens ante nos Matildis de Harmis concessit et in elemosinam per manum nostram dedit fratribus Templi Iherosolimitani presentialiter , vineam quam apud Claromontem habebat in vico qui vicitur Caritepie , salva sorte burgensis qui eam in vadio tenebat . Dedit autem eisdem , post suum decessum , domum suam apud Nuelli et tres arpennos vinee domui illi contiguos et propre sitos . Concessit etiam quod singulis annis quoad viveret , dimidium modium vini eisdem fratribus daret , pro hujus donationis et elemosine recognitione . Ceterum cognitum est ab eadem M . quod pater suus , Radulfus de Ponte , prescriptam vineam de Cantepie fratribus prescripti Templi conceissit , post decessum jamdicte M . habendam . Ipsa vero , sicut prediximus , vineam illam eisdem per manum nostram presencialiter in elemosinam contradidit . Hanc autem et etiam predictas donationes ante nos facias presenti scripto et sigilli nostri impressione , testium quoque qui affuerunt subscriptione confirmavimus . S . Lancelini decani , S . Henrici de Centpuiz , S . magistri Aufredi , S . Drogonis , fratris de Templo , S . Ebrardi Senescalci , S . Henrici de Monte , S . Warneri , militis de Braiella , S . Godardi de Claromonte . Actum Belvaci , anno Incarnati Verbi Mº Cº LXXIXº .
| DE VI SOLIDIS CENSUALIBUS APUD AUTHOLIUM . | Ego Nevelo de Autolio , miles , notum facio universis presentes litteras inspecturis quod cum dominus Hugo de Autolio , miles , quondam pater meus , habitum religionis fratrum militie Templi Iherosolimitani suscepisset , ipse contulit in perpetuam elemosinam dictis fratribus militie Templi sex solidos annui et perpetui redditus super totum censum suum de Autolio . De quibus sex solidis annui redditus promitto me redditurum singulis annis in perpetuum dictis fratribus militie Templi quatuor solidos parisis ad festum sancti Remigii , in capite octobris , de parte mea census predicti de Autolio et Henricus , frater meus , coram me promisit se redditurum fratribus predictis militie Templi , de parte sua census memorati , duos solidos parisis residuos annuatim in perpetuum ad festum sancti Remigii supradictum . Et ad hoc ego et dictus Henricus , frater meus , heredes nostros obligamus . Quod ut ratum sit et firmum , presentes litteras sigillo meo roboravi . Actum anno Domini Mº CCº XXXº nono , mense junio .
| DE QUINQUAGINTA SOLIDIS APUD MERU QUOS DEBENT HEREDES DE ANOLIO . | Philippus , Dei gratia Belvasensis episcopus , omnibus qui presentes litteras inspexerint salutem in Domino . Noverint universi presentes pariter et futuri quod Willermus de Anolio , miles , illius Hugonis de Anolio , in presentia nostra constitutus , cognovit se dedisse venerabili militie Templi quinquaginta solidos parisiensium , singulis annis percipiendos in redditibus de Meru , in Natali ; ita etiam quod de eisdem redditibus non licebit fratribus ejus ac eorum heredibus in eisdem redditibus plus quam quinque solidos recipere , donec templarii de domo Willermi singulis annis quinquaginta solidos parisiensium habuerint . Hoc autem factum est , concedentibus fratribus suis Hugone Juniore , Radulfo , de cujus feodo donum illud est ; Guidonc milite , Galtero et Girardo . Quod ut firmum et inconcussum permaneat , presentem paginam sigilli nostri fecimus munimine roborari . Actum anno Domini Mº CCº . Datum apud Bragellam , die Sancti Nicholai .
| DE XX SOLIDIS CENSUA LIBUS SUPER MEDIETATE CUJUSDAM FEODI APUD ANOLIUM . | Omnibus presentes litteras inspecturis officialis domini R . , electi Belvacensis , in Domino salutem . Notum facimus universis quod cum dominus Ricardus , frater militie Templi , coram nobis fecisset citari Petrum de Loesmcsous , proposuit contraipsum quod idem R . et alii fratres militie Templi , predecessores ejus in capellania beati Pantaleonis Belvacensis , in qua dictus dominus R . commoratur commorantes , conserverunt recipere annis singulis ad eodem Petro viginti sol parisis super medietatem eujusdam feodi siti apud Anolium , in pratis , terris arabilibus et hospitibus . Unde petebat ab ipso Petro illos viginti sol parisis annis singulis sibi reddi ipgumque , ad hoc faciendum , compelli . Dictus autem Petrus , in nostra presentia constitutus , recognovit in judicio , coram nobis , quod ipse consuetudinarie reddiderat ipsi domino R . et aliis fratribus , predecessoribus suis dicte militie , annuatim in festo Omnium Sanctorum , viginti sol parisis , super medietatem cujusdam feodi siti apud Anolium , in pratis , terris arabilibus et hospitibus quem tenet idem a domino A . de Anolio , decano Belvacensi , ex parte uxoris ipsius Petri ; qui feodus fuit patris uxoris sue . De quo feodo Renoldus Parmentarius aliam medietatem tenebat de dicto domino , A . , decano Belvacensi . Et nos injunximus ipsi Petro de Loesmesons ut infra festum Omnium Sanctorum reddat domino Ricardo , fratri militie Templi , dictos viginti sol , super medietatem feodi supradicti et ut de cetero annis singulis reddat fratribus militie Templi viginti sol super illam medietatem , termino supradicto . Actum anno Domini Mº CCº XXXº nono , in crastino octabarum beati Dyonisii .
| DE DUOBUS MODIIS FRUMENTI ET DUOBUS MODIIS AVENE APUD MALREGARD QUOS SOLVIT ABBATIA FRIGIDIMONTIS . | Notum sit tam futuris quam presentibus Willelmum et Petrum , dominos Gerborredi , concessisse fratribus Templi illam elemosinam suam quam eis dedit Melias de Hodeine , scilicet duos modios frumenti et duos modios avene , de territorio de Malregart . Hos scilicet modios prefatos , annis singulis in quadragesima , Belvacum , ad domum Sancti Pantaleonis monachi de Fremont debent adducere . Hoc etiam Sagalo et Balduinus , ejus filius et alii qui prius contradictores erant , benigne concesserunt . Hoc autem factum est apud Sanctum Geremarum Flaviaci , in presentia Radulfi Rufelli et Begneri de Erencort , fratrum Templi , astantibus Stephano , abbate Mortui Maris et Willermo , abbate de Alneto , et Sagalone , cellario de Prato , et fratre Rainaldo de Fornival , et fratre Philippo de Malregart et multis aliis . Hoc iterum deinceps a predictis dominis , scilicet Willelmo et Petro Gerboredi , confirmatum est , teste Lamberto capellano et Stephano , fratre domini Petri et aliis quampluribus , anno quod supra .
| DE HOSPITIBUS . . . APUD . | Quia plerumque bone fidei contractus in questionem redeunt et in oblivionem convertuntur , negocia que perhenniter rata et inconcussa volumus observari , litterarum apicibus dignum ducimus annotare . Notum sit igitur universis presentem paginam inspecturis , quod ego Petrus de Grandivilla , dominus de Hussai , dedi in perpetuam elemosinam fratribus milicie Templi , pro salute anime mee , Johannem Buletel et Hauvis , feminam ejus , et omnem justiciam , assensu et voluntate uxoris mee , Gile nomine , cui , pro jam dictis Johanne scilicet et Hauvis , Theobudum de Mares pro dote sua assignavi . Hoc autem concesserunt omnes fratres mei . Concessit autem Nanterus de Grandivilla et ejus uxor Basilia et liberi eorum . Hoc autem , ut ratum et firmum permaneat , sigilli mei munimine roboravi . Testes sunt : Petrus , sacerdos de Harmis et decanus ; Radulfus , presbiter de Ponction ; Galo , miles ; Henricus Chotardus , Johannes Morellus , Odo de Valle , Robertus de Cuarville , Odo , frater ejus , anno ab Incarnatione Domini Mº CCº decimo .
| DE EODEM . | Philippus , Dei gratia Belvacensis episcopus , universis fidelibus presentis pagine noticiam habituris salutem in Domino . Sciant omnes présentes pariter et futuri quod Petrus de Geronvilla donavit Deo et fratribus militie Templi in elemosinam totam censivam quam Johannes Bulethez tenet apud Tillart , ex parte uxoris sue et etiam matre uxoris ejusdem , ad viginti duos denarios de censu et quicquid ad eandem censivam pertinet . Hanc elemosinam approbavit Guido , miles de Attainvilla , homo noster , de cujus feodo pendet elemosina , salvo omni jure alieno , et fratres militie Templi concesserunt nobis et eidem Guidoni militi , quod in eadem censiva non recipient in hospitem hominem de dominio nostro , sive feodo , nisi de licentia nostra . In cujus rei robur et testimonium presentem paginam sigilli nostri munimine fecimus roborari , anno gratie Mº CCº duodecimo , mense julio .
| DE MASURA ANTE MOLENDINUM SITA APUD TYLLARD . | Ego Johannes de Harmis , miles , notum facio universis litteras istas inspecturis quod ego contuli in puram et perpetuam elemosinam , ob remedium anime mee , fratribus militie Templi , masuram quandam quam habebam et in alodium tenebam apud Tillard , sitam ante molendinum quod dicitur molendinum Sancti Luciani , sicuti divisa est masura illa a vado , usque ad masuram que fuit quondam Maugeri Fabri , cum hospite in illa masura manente et cum omni justicia , jure et dominio que in illis masura et hospite habebam , nichil penitus michi vel heredibus meis in ipsis retinens . Et dictam masuram cum hospite supra manente dictis fratribus militie Templi contra omnes per jus legitime teneor garandire . Quod ut ratum sit et firmum , litteras istas sigillo meo roboravi . Actum anno Domini Mº CCº XXº septimo , mense martio .
| DE EADEM MASURA . | Milo , divina miseratione Belvacensis episcopus , omnibus litteras istas inspecturis , in Domino salutem . Noverint universi quod Johannes de Harmis , miles , coram nobis et de assensu et voluntate nostra contulit in puram et perpetuam elemosinam fratribus militie Templi quandam masuram quam habebat et in alodium tenebat , ut dicebat , sitam apud Tillaart , ante molendinum quod dicitur molendinum Sancti Luciani , sicuti divisa est masura illa a vado usque ad masuram que fuit quondam Maugeri Fabri , cum hospite in illa masura manente et cum omni justicia , jure et dominio que in eisdem masura et hospite habebat ; nichil omnino sibi vel heredibus suis in ipsis retinens . Et de dictis masura et hospite supra manente et de omni justicia , jure et dominio que in illis habebat dictus Johannes miles , prenominatos fratres militie Templi , nomine elemosine perpetue , investivit , promittens super illa elemosina contra omnes per jus se legitimam portare garandiam . In cujus rei robur et testimonium presentes litteras sigillo nostro fecimus communiri . Actum anno Domini Mº CCº septimo , mense martio .
| DE HOSPITIBUS DE HARMIS . | Omnibus presentes litteras inspecturis magistur Robertus de Avregniaco , officialis Belvacensis , in Domino salutem . Noverint universi quod Robertus Abrubans et Ascelina , uxor ejus et Odo , frater ipsius Roberti , in nostra presentia constituti , recognoverunt pari assensu vendidisse , pro necessitate et utilitate eorum , fratri Johanni , dicto Grate , preceptori de Somerous , fratri milicie Templi , nomine Templi , quoddam pratum situm apud Harmes , inter Tarain et pratum monachorum de Frigido Monte , pro novem libris parisis de quibus recognoverunt sibi satisfactum fuisse , fiduciantes quod per se , vel per alios , contra dictam venditionem de cetero non venient et quod super hoc debitam garantiam , secundum usus et consuetudines patrie portabunt . Et quia dicta Ascelina , uxor dicti Roberti , in dicto prato dotem habebat , in recompensationem illius dotis idem Robertus donavit et assignavit et terciam partem cujusdam terre sue site ad Crucem Albam , apud Harmes ; quam recompensationem dicta Ascelina gratenter accepit . Insuper dicta Ascelina renuntiavit omni juri , si quod habebat vel habere poterat in dicto prato , ratione dotis hereditatis , seu qualibet alia de causa , et fide prestita corporali , promisit quod dictam venditionem spontanea voluntate faciebat et non coacta . In cujus rei memoriam et testimonium , presentes litteras fecimus annotari et sigillo curie Belvacensis communiri . Actum anno Domini Mº CCº tricesimo , feria tercia post festum beati Barnabe apostoli .
| DE PRATO NOSTRO SITO APUD HARMES . | Omnibus presentes litteras inspecturis officialis curie Belvacensis in Domino salutem . Noverint universi quod , in nostra constituti presentia , Henricus dictus Clericus , de Harmes , et Aelidis , ejus uxor , recognoverunt se vendidisse , pari assensu et pro communi utilitate ac necessitate sua , fratribus militie Templi , quoddam pratum quod habebant apud Harmes , situm ad Islellum de Waubereourt , circiter septem quateria continens , pro decem libris parisis sibi persolutis , ut eoram nobis recognoverunt , ad duos denarios censuales eidem Henrico et ejus heredibus , ad festum sancti Remigii in octobri annuatim persolvendos . Et quia dicta Aelidis in jamdicto prato dotem habebat , ipsa , in nullo coacta , sed spontanea voluntate sua , ut eoram nobis recognovit , quicquid dotis vel alterius juris in prenominato prato habebat , exceptis duobus denariis censualibus predictis , una cum Henrico , marito suo , in manu nostra resignavit et dictis fratribus in perpetuum quitavit . Dictus vero Henricus , eidem Aelidi , uxori sue , in recompensationem dotis quam in prenominato prato habebat , totum manerium suum de Harmes coram nobis donavit . Quam recompensationem dicta Aelidis gratanter recepit et pro dote supradicta sibi bene sufficere dicebat . Et tam ipsa quam Henricus , maritus ejus , fidem coram nobis prestiterunt corporalem quod de cetero in dicto prato ab ipsis vendito nichil reclamabunt vel facient reclamari per se vel per alium , ratione alicujus juris , sive dotis titulo , ex parte dicte Aelidis , sive alia ratione , nisi tantum censum prenominatum , sed dictum pratum sepedictis fratribus , ad usus et consuetudines patrie et contra omnes ad censum predictum garantizabunt . In cujus rei testimonium presentes litteras sigillo curie Belvacensis , salvo jure alieno , fecimus communiri . Actum anno Domini Mº CCº XXX º quarto , mense martio , sabbato ante Letare Jérusalem .
| DE TRIBUS MODIIS VINI EMPTI APUD NULLI A BARTHOLOMEO CHOKARD . | Ego frater Haimardus , preceptor bajulie domus militie Templi de Soumerues ceterique ejusdem bajulie fratres militie Templi , notum facimus universis litteras istas inspecturis quod nos emimus a Bartholomeo Cloart et Aelidi , ejus uxore , de Nuilli juxta Clarummontem in Belvasinio , tres modios vini annui redditus super omne tenementum quod de nobis tenent apud dictam villam de Nuilli , percipiendos singulis annis de omnibus vineis quas de nobis tenent ex parte utriusque illorum , in dicta villa de Nuilli et in vindemiis . Et si forte contigerit quod aliquo anno in omnibus predictis vineis prefatorum Bartholomei et Aelidis , ejus uxoris , tres modii vini non fuerint , anno sequenti tantum facient quod pro duobus annis sex modios vini integre perceperimus . Hujus vero predicte emptionis Petrus Thome , civis Belvacensis et Helvidis , ejus uxor , de suo proprio denarios pro quibus empta fuit , pro nobis solverunt , tali tamen conditione quod quamdiu vixerit alter illorum , dictos tres modios vini singulis annis infra festum Omnium Sanctorum ad omnes sumptus nostros in domum illorum , apud Belvacum adducemus . Quos tres modios vini prefati Petrus Thome et Helvidis , ejus uxor , post decessum utriusque illorum , ad remedium animarum suarum , domui militie Templi in perpetuam elemosinam contulerunt . Quod ut ratum et firmum permaneat , ego , frater Haimardus , de assensu dictorum fratrum militie Templi de bajulia de Soumerues , litteras illas sigillo nostro feci communiri . Actum anno gratie Mº CCº vicesimo tercio , mense februario .
| DE ROBERTO ABRIBANT DE HARMES . | Omnibus presentes litteras inspecturis , officialis Belvacensis salutem in Domino . Universitati vestre notum facimus quod , cum abbas et conventus Frigidimontis ecclesie coram nobis traxissent in causam Robertum Abribant de Harmes , super eo quod dicebant quod ipse Bobertus , tanquam banarius tenebatur molere ad molendinum ipsorum de Harmes et diffinitiva sentencia lata esset , pro dictis abbate et conventu contra ipsum R . et , per appellationem ad viros religiosos abbatem et priorem Sancte Genovefe Parisiensis , fuisset auctoritate aposlolica causa delata , tandem de bonorum consilio tractatum fuit de pace inter partes , et frater Rogerius , monachus et procurator dicte ecclesie , de voluntate et assensu dictorum abbatis et conventus , prout in litteris eorumdem vidimus contineri et Robertus Abribant , de assensu et voluntate fratris Danyelis , magistri tunc temporis ballivie Belvacini et fratris Ricardi , capellanorum ordinis militie Templi , qui dicebant ipsum Robertum , esse hospitem suum , amicabiliter , sub pena edcem librarum in dominum Stephanum , capellanum domini Belvasensis et custodem curie Belvasensis , tam de principali querela , quam de expensis compromiserunt , promitentes sub eadem pena quod quicquid idem dominus Stephanus super predictis ordinaret , alte et basse observarent . Qui quidem dominus Stephanus dicto fratre Rogero , pro abbate et conventu et dicto Roberto Abribant prosequi appellationi sue renuntiavit , presentibus dictum suum coram nobis protulit in hunc modum : videlicet quod dictus Robertus et heredes sui bannarii in posterum ad dictum molendinum remanentes , ita quod omni tempore tres minas ad boistellum ad dictum molendinum illud molent , dicte ecclesie , pro expensis in lite factis quadraginta solidos parisis solvet idem Robertus , terminis subnotatis , videlicet ad festum Omnium Sanctorum , viginti solidos et ad iddem festum , anno revoluto , viginti solidos et renuntiaverunt partes omnibus instrumentis in lite habitis , tam auctoritate ordinaria quam auctoritate delegatorum . Actum anno Domini Mº CCº XXXº VIIIº , mense mayo , in vigilia Ascencionis Domini .
| COMPROMISSIO INTER ABBATEM ET CONVENTUM FRIGIDI MONTIS ET R . ABRIBANT . | Omnibus Christi fidelibus presentes litteras inspecturis , abbas ecclesie Frigidi Montis , Belvacensis dyocesis , salutem in Domino . Noverint universi quod , cum inter nos et ecclesiam nostram et Robertum Abribant coram officialem Belvacensem super eo quod dicebamus ipsum Robertum esse bannarium nostrum ad molendinum nostrum de Harmes , questio verteretur et diffmitiva sententia lata fuisset pro nobis , contra ipsum super hoc , in curia Belvacensi , et ex parte ipsius Roberti , sedem apostolicam appellatum et ad abbatem et priorem Sancte Genovefe parisiensis littere impetrate . Tandem , de bonorum consitio , nos pro nobis et ecclesia nostra et Robertus Abribant antedictus , de assensu et voluntate fratris Ricardi , de ordine militie Templi , capellani Sancti Pantaleonis Belvacensis , qui dicit ipsum Robertum esse hospitem fratrum militie Templi , sub pena decem librarum in dominum Stephanum , custodem sigilli curie Belvacensis , tam de principali querela , quam de expensis in lite factis compromisimus , fatum et gratum habituri quicquid idem dominus Stephanus alte et basse super premissis duxerit faciendum . Actum anno Domini M° CC° XXX° octavo .
| DE ROBERTO ET ODARDO ABRIBANT . | Ego Wibertus de Jumellis , miles et ego Beatrix , uxor sua , filia domini Renaudi de Merloto , notum facimus omnibus presentes litteras inspecturis quod nos , intuitu Dei et ob remedium animarum nostrarum et antecessorum nostrorum dedimus et concessimus in puram et perpetuam elemosinam fratribus militie Templi omnia que Robertus Abribans et Odo , frater ejus , tenebant a nobis , tam in hostisiis quam in terris , censibus et rebus aliis , in perpetuum ab ipsis fratribus tenenda eodem modo quo ipsi Robertus et Odo , frater ejus , a nobis ea tenebant , cum jure et dominio quod in predictis rebus habebamus . Quod ut ratum et inconcussum permaneat , presentes litteras exinde confectas , sigillorum nostrorum munimine fecimus communiri . Actum anno Domini Mº CCº XXIIIIº mense octobri .
| DE EODEM . | Magistri P . , canonicus , et E . , officialis Belvacensis , omnibus presentes litteras inspecturis in Domino salutem . Noverint universi quod constituti in presentia nostra , dominus Wibertus de Jumellis , miles , et domina Beatrix de Hez , uxor sua , filia domini Renaudi de Merloto , intuitu Dei et ob remedium animarum suarum et antecessorum suorum , dederunt et concesserunt in puram et perpetuam elemosinam fratribus militie Templi , omnia que Robertus Abribans et Odo , frater suus , tenebant ab ibsis Wiberto et Beatrice , tam in hostisiis , quam terris , censibus et rebus aliis , imperpetuum ab ipsis fratribus tenenda eodem modo que ea ipsi Robertus et Odo , frater ejus , a dictis W . et B . uxore tenebant , cum omni jure et dominio quod ipsi Wibertus et Beatrix in illis rebus habebant . Preterea sciendum est quod predicti Robertus et Odo , frater ejus , in presentia nostra constituti , intuitu Dei , in augmentationem rerum predictarum dederunt et concesserunt in perpetuum predictis fratribus quatuor solidos censuales , singulis annis predictis fratribus , cum aliis redditibus predictis persolvendis . In cujus rei testimonium presentes litteras sigillo curie Belvacensis fecimus communiri . Actum anno Domini Mº CCº vicesimo quarto , mense octobri .
| DE EODEM . | Omnibus presentes litteras inspecturis , Symon de Pyssiaco , miles , salutem in Domino . Noverint universi quod eno et Ysabellis , uxor mea , donationem quam domina Beatrix de Hez fecit fratribus militie Templi , de Roberto et Odone Abribant et de omnibus domibus , tenementis , possessionibus eorum de Harmis , libere , quiete et pacifice imperpetuum possidendos concedimus fratribus antedictis , ita quod nec nos nec heredes nostri in prefatis Roberto et Odone et heredibus suis et tenementis , domibus , possessionibus eorum omnibus de Harmis , aliquid juris seu dominii de cetero poterimus reclamare . In cujus rei testimonium et munimen , de voluntate et assensu prefate Ysabellis , uxoris mee , presentes litteras feci sigilli mei munimine roborari . Actum anno Domini Mº CCº XXº nono , mense februario .
| DE DOMO ROBERTI HYRECHE , DE MILLIACO . | In nomine Patris et Filii et Spiritus Sancti , amen Notum sit omnibus tam presentibus quam futuris quod Sasgalo de Milliaco quicquid habebat in domo Roberti Hericie et in camera que est de censu Beate Marie de Milliaco , militibus Iherosolimitani Templi libere et absolute concessit et in manu fratris Reineri , qui tunc erat custos de Sumeruez , reddidit , annuente uxore sua , Adeliz . Hujus rei testes fuerunt Ralduinus sacerdos ; magister Hugo ; Alelmus canonicus ; Radulfus canonicus ; Guido , capellanus de Summeruez ; Sasgalo de Muncelis ; Girardus de Sancto Aumaro ; Omundus , Sasgalonis filius ; Geroldus de Cunti . Hoc factum est anno Incarnati Verbi M° C° sexagesimo primo .
| DE EODEM . | Officiales Belvacenses omnibus tam clericus quam laicis presentes litteras inspecturis , salutem in domino . Noverint universi nos anno domini Mº CCº XXXº nono die octabarum beati Stephani prothomartiris litteras Sasgalonis militis de Milliaco , bone memorie ut nobis videbatur inspexisse sub hac forma . In nomine Patris et Filii et Spiritus Sancti , amen . Notum sit omnibus tam presentibus quam futuris quod Sasgalo de Milliaco quicquid habebat in domo Roberti Hericie et in camera que est de censu Beate Marie de Milliaco , militibus Iherosolimitani Templi libere et absolute concessit et in manu fratris Reineri , qui tunc erat custos de Sumeruez , reddidit , annuente uxore sua , Adeliz . Hujus rei testes fuerunt Ralduinus sacerdos ; magister Hugo ; Alelmus canonicus ; Radulfus canonicus ; Guido , capellanus de Summeruez ; Sasgalo de Muncelis ; Girardus de Sancto Aumaro ; Omundus , Sasgalonis filius ; Geroldus de Cunti . Hoc factum est anno Incarnati Verbi M° C° sexagesimo primo .
| DE V . S . CENSUALIBUS SUPER MOLENDINUM APUD TRES SORORES . | Notum sit presentibus et futuris quod ego Robertus de Milli , dedi in elemosinam perpetuam militibus de Templo quinque solidos Belvacensium quos daturus per singulos annos Johannes , cognomento Custodia , de redditu molendinorum fullonizantium que sunt apud Tres Serors , die Nativitatis sancti Johannis Baptiste . Dedit etiam prefatus Johannes Custodia , de redditu prediotorum molendinorum , viginti solidos in die jam memorate festivitatis sancti Johannis Baptiste , de quibus quindecim solidos Sancto Petro Belvacensi et quinque residuos militibus de Temploi daturus est , die supradicto . Quod ut firmum et stabile in evum permaneat , rogatu meo , sigillo domini Radulfi , abbatis de Briostel consignatum est , testibus ipso domino abbate Radulfo , Droo de Vaus , Hugo de Fontenis , Helya de Gerberei , anno Domini Mº Cº LXXIXº .
| DE LXª LIBRIS DE AUTHOLIO . | Ego Hugo , frater militie Templi , quondam dominus de Autholio , universis presentes litteras inspecturis salutem in Domino . Noverit universitas vestra quod ego dedi in elemosinam fratribus militie Templi de Summeruez LX libras parisiensium , quas Nevelo , filius meus , de Autholio miles , dictis fratribus reddet post maritagium Marie , filie mee , tali conditione quod prefatus Nevelo , filius meus , post maritagium predicte Marie , filie mee , centum solidos reddet annuatim , donec totum debitum integrum reddatur . Quod ut ratum et firmum permaneat , Nevelo , dictus filius meus , diligenter a me requisitus , presentes litteras inde factas sigilli sui munimine roboravit . Actum anno Domini Mº CCº XXXº sexto , mense januario .
| DE EODEM . | Omnibus . . . officialis Belvacensis salutem in domino . Noveritis quod Renaudus de Autholio et Henricus , frater ejus , recognoverunt coram nobis se teneri fratribus militie Templi in sexaginta libris parisis , ex legato et elemosina domini Hugonis de Autholio , quondam militis et avi eorumdem . Quas scilicet sexaginta libras promiserunt se reddituros , fide data coram robis , dicti R . et H . fratres , predictis fratribus militie Templi , hiis terminis : videlicet in festo Omnium Sanctorum proximo venturo , centum solidos , et in Nativitate beati Johannis Baptiste sequente , centum solidos et in festo Omnium Sanctorum sequente dictam Nativitatem , centum solidos , et sic extunc , singulis annis , in festo Omnium Sanctorum , centum solidos , quousque predicte sexaginta libre dictis fratribus fuerint persolute . Et promisit coram nobis dictus R . quod ipse quando ipsum esse militem contigerit , dictis fratribus litteras suas patentes tradet pro se et H . fratre suo et pro heredibus eorum , quod ipsi reddent dictis fratribus militie omne illud quod tunc debebitur eisdem de debito supradicto . Quitavit autem coram nobis pro dictis fratribus militie dominus Guillermus , capellanus in ecclesia beati Pantaleonis Belvacensis , frater dicte militie , dictos R . et H . , fratrem ejus , de expensis quas dicti fratres militie fecerunt apud Nantholium Hauduini , coram priore loci ejusdem , judice a domino papa delegato . Actum anno Domini Mº CCº XLº quinto , die martis post Cantate .
| DE EODEM . | Omnibus presentes litteras inspecturis officialis Belvacensis , salutem in Domino . Noverint universi quod , cum controversia mota esset coram nobis inter dominum Nevelonem de Autolio , militem , ex una parte , et Johannem de Conde , ex altera , super eo quod idem Johannes petebat ab ipso quatuor viginti libras par de maritagio sororis dicti N . , quondam uxoris dicti Johannis , tandem , de bonorum virorum consilio partes amicabiliter inter se composuerunt in hunc modum : quod dictus dominus N . tenetur reddere dicto Johanni duodecim libras infra festum sancti Petri ad Vincula proximo venturam et octo libras parisis ad Nativitatem Beate Marie Virginis postsubsequentem et in festo sancti Andree apostoli proximo venturo in annum . Tenetur idem dominus Nevelo reddere abbati Sancti Quintini Belvacensis , nomine dicti Johannis de Conde , decem libras parisis ad emendum redditum , nomine Agnetis , filiie dicti Johannis , neptis ipsius domini Nevelonis , et decem I parisis ad festum sancti Andree , anno revoluto et decem Ivre parisis quolibet festo sancti Andree apostoli , quousque dicto abbati solverit sexaginta I parisis et dictus Johannes de Conde tenetur reddere abbati Sancti Quintini Belvacensis viginti I parisis terminis subnotatis : videlicet ad quatuor festa sancti Andree ultima supradicta , quolibet festo , centum solidos . Que viginti libre ponentur cum aliis sexaginta libris superius expressis ad emendum redditum , ut supra dictum est , et per istas conventiones dictus dominus Nevelo , ex una parte , et dictus Johannes , ex altera , quitaverunt sese ad invicem , fide interposita , de omnibus querelis , actionibus , controversiis et debitis , sive per litteras curie , sive alio quocumque modo , motis et movendis et que possent movere inter se usque ad hanc diem , nisi ex caduco domino Neveloni devenerint , Datum die jovis post festum beati Martini estivalis , anno Domini Mº CCº XXXº octavo .